พอดีลองใช้ยาคุม ยี่ห้อoc-35. แต่บนกล่องเขียนกำกับว่า สำหรับรักษาสิว เลยอยากทราบว่ายาตัวนี้ใช้คุมกำเนิดได้ด้วยหรือป่าวคะ
สวัสดีค่ะ ยาคุมกำเนิดยี่ห้อ OC-35 เป็นยาคุมกำเนิดชนิดฮอร์โมนรวม ที่ประกอบด้วยฮอร์โมน cyproterone acetate 2 มิลลิกรัม และ ethinylestradiol 0.035 มิลลิกรัม ดังนั้น จึงมีฤทธิ์ในการป้องกันการตั้งครรภ์ได้เหมือนยาคุมชนิดอื่นๆ ค่ะ และประสิทธิภาพในการป้องกันก็ไม่แตกต่างกันสำหรับตัวยา cyproterone acetate จะออกฤทธิ์ไปยับยั้งตัวรับแอนโดรเจน (androgen receptor) และยับยั้งเอนไซม์ที่เกี่ยวข้องกับการสร้างฮอร์โมนแอนโดรเจน ซึ่งเป็นฮอร์โมนเพศชาย ดังนั้นจึงช่วยลดผิวมันที่เกิดจากฮอร์โมน ทำให้ลดการเกิดสิวได้ และยังช่วยรักษาอาการผมร่วงจากฮอร์โมน และรักษาภาวะขนดกจากฮอร์โมนได้ซึ่งยาคุมกำเนิดที่มีตัวยา cyproterone acetate เป็นส่วนประกอบ นอกจากยี่ห้อ OC-35 แล้ว ยังพบได้ในยี่ห้ออื่นๆ เช่น Diane-35, Sucee, Preme เป็นต้นสำหรับยาคุมยี่ห้อ OC-35 จะมี 21 เม็ด ดังนั้นให้ทานวันละเม็ดจนหมดแแผง แล้วเว้นระยะ 7 วัน ก่อนที่จะเริ่มทานยาแผงใหม่ต่อไปค่ะ